Posta hevur seinnu árini verið fyri stórum broytingum, sum millum annað hava fevnt um rebranding, talgilding og upplating av nýggjum deildum uttanlands. Felagnum tørvar ein marknaðarleiðara, ið er framsøkin og kann verða við til at flyta Posta enn longur framm. Tín uppgáva er at vera við til at fremja handilsligu og strategisku málini, sum felagið setir sær. Tú stendur á odda fyri marknaðardeildini á Posta, og tú stýrir samstarvinum við allar veitarar av samskiftis-, sniðgeving og prentloysnum. Tú hevur ábyrgrd av allari marknaðarføring hjá Posta. Bæði posttænastum og farmaflutningi, frímerkjaútgávum og av øllum talgildum tænastum hjá felagnum. Marknaðarleiðarin vísir beinleiðis til stjóran. Tú Tú megnar at hava fleiri verkætlanir koyrandi samstundis, og tú rekur marknaðardeildina á effektivan og skynsaman hátt. Marknaðarleiðarin hevur alt innanhýsis og uttanhýsis samskiftið um hendi, og varðar av øllum samskiftisskipanum. Tú hevur strategiskan og vinnuligan hugburð. Tú ert framsøkin, hevur gott hugflog og arbeiðir miðvíst. Tú samskiftir lætt og greitt, og hevur viðkomandi royndir og útbúgving frá hægri lærustovni. Vit Posta bjóðar tær eitt spennandi og avbjóðandi starv í einum nútímans umhvørvi við royndum og dugnaligum starvsfeløgum. Løn sambært avtalu. Vilt tú vita meira um starvið, ert tú vælkomin at venda tær til Joel undir Leitinum, stjóra á Posta, telefon 23 60 10 ella við telduposti til joel @ posta. fo.